PATVIRTINTA

Prienų „Revuonos“ pagr. m-klos

direktoriaus 2022 m. sausio 12 d.

įsakymu Nr. (1.3)-V1-3

**PRIENŲ „REVUONOS“ PAGRINDINĖS MOKYKLOS**

**PAILGINTOS DARBO DIENOS GRUPĖS**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Pailgintos darbo dienos grupės (toliau − grupė) veiklos tvarkos aprašas (toliau − aprašas) nustato Prienų „Revuonos“ pagrindinėje mokykloje veikiančių pailgintos darbo dienos grupių paskirtį, mokinių priėmimo, veiklos organizavimo tvarką, reikalavimus pailgintos darbo dienos grupės auklėtojui, tėvų atsakomybę.

2. Grupės paskirtis − teikti mokykloje mokinių tėvų (globėjų, rūpintojų) pageidavimu

papildomą nemokamą neformalaus švietimo paslaugą, po pamokų organizuojant 1-4 klasių mokinių priežiūrą, užimtumą, teikti pagalbą mokiniams atliekant namų užduotis, sudaryti sąlygas mokinių laisvalaikiui organizuoti ir neformaliam ugdymui vykdyti.

3. Apraše vartojamos sąvokos atitinka Lietuvos Respublikos švietimo įstatyme, apraše

nurodytuose ir kituose teisės aktuose vartojamas sąvokas.

**II SKYRIUS**

**GRUPĖS STEIGIMAS IR VEIKLOS TIKSLAI,MOKINIŲ PRIĖMIMAS IR GRUPIŲ FORMAVIMAS**

4. Pailgintos darbo dienos grupės veiklos tikslas – plėtoti vaikų socializacijos galimybes, užtikrinti saugų, kryptingą vaikų ugdymą ir užimtumą po pamokų.

5. Pailgintos darbo dienos grupė steigiama pagal tėvų (globėjų, rūpintojų) mokyklos direktoriui pateiktus prašymus.

6. Grupės sudaromos iš mokinių, priimtų mokytis pagal pradinio ugdymo programas,

tėvams (globėjams, rūpintojams) pateikus raštišką prašymą ugdymo įstaigos direktoriui.

7. Pirmenybę patekti į grupę ir gauti nemokamą neformalaus švietimo paslaugą turi mokiniai, kurių abu tėvai (globėjai, rūpintojai) dirba.

8. Mokinių priėmimas į grupę įforminamas ugdymo įstaigos direktoriaus įsakymu, kuriame mokiniai paskirstomi į ilgąją arba į trumpąją pailgintos darbo dienos grupę.

9. Grupėje gali būti nuo 15 iki 30 mokinių.

10. Sąrašai koreguojami atsižvelgiant į mokinių lankomumą: jeigu mokinys daugiau nei dvi savaites be pateisinamos priežasties nelanko pailgintos darbo grupės, prieš tai informavus tėvus, jis išbraukiamas iš pailgintos darbo dienos grupės sąrašų.

11. Grupės darbo laikas derinamas su mokinių pamokų tvarkaraščiu. Mokinių veiklos trukmė trumpojoje grupėje 11.30 – 15.00 val., ilgojoje grupėje 11.30 – 17.30 val.

12. Mokyklos direktorius iki kovo 1 d. pateikia savivaldybės administracijos Švietimo ir sporto skyriui informaciją apie grupių formavimą ir mokinių skaičių kitais mokslo metais, o iki rugsėjo 10 d. šiuos duomenis patikslina.

**III SKYRIUS**

**GRUPĖS DARBO ORGANIZAVIMAS, PROGRAMOS, VEIKLOS KRYPTYS**

13. Grupių ugdomoji aplinka turi būti tinkamai paruošta popamokinei 1–4 klasių mokinių veiklai: namų darbų ruošai, komunikacinei, pažintinei veiklai, žaidimams ir gyvenimo įgūdžių formavimui, bei atitikti Lietuvos higienos normas HN 21:2017 „Mokykla, vykdanti bendrojo ugdymo programas. Bendrieji sveikatos ir saugos reikalavimai“, patvirtintas Lietuvos Respublikos sveikatos apsaugos ministro 2019 m. gegužės 23 d. įsakymu Nr. V-610 „Dėl Lietuvos Respublikos sveikatos apsaugos ministro 2011 m. rugpjūčio 10 d. įsakymo Nr. V-773 „Dėl Lietuvos higienos normos HN21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ pakeitimo.

14. Pailgintos darbo dienos grupės veikla vykdoma kasmet nuo rugsėjo 1 d. iki ugdymo proceso pabaigos.

15. Grupės auklėtoju gali dirbti pedagoginį išsilavinimą turintis asmuo. Jis vadovaujasi mokyklos direktoriaus įsakymu patvirtintais pareiginiais nuostatais ir mokyklos darbo tvarkos taisyklėmis.

16. Pailgintos darbo dienos grupės darbas organizuojamas pagal grupės auklėtojo sudarytą ir su ugdymo įstaigos direktoriumi ar jo įgaliotu asmeniu suderintą grupės veiklos planą.

17. Pailgintos darbo dienos grupės veikla yra integrali, atitinkanti šio amžiaus tarpsnio vaiko raidos ypatybes, susieta su mokinio reikmėmis, praktiniu pritaikymu. Integruotas ugdymas kiekvieną dieną grindžiamas tam tikra ugdymo kryptimi.

18. Pailgintos darbo dienos grupės veiklos numatomos ir suplanuojamos mėnesiui – kiekviena mėnesio diena turi temą ir numatytas veiklas. Planas gali būti koreguojamas pagal poreikį.

19. Grupės veikla fiksuojama grupės dienyne.

20. Mokinių lankomumas pildomas grupės veiklos dienyne.

21. Pailgintos darbo dienos grupės auklėtojas:

21.1. vykdo saugią mokinių priežiūrą, kryptingą pažintinę, meninę, sportinę veiklą grupės patalpose ar lauke;

21.2. informuoja tėvus (globėjus, rūpintojus) apie vaikų (mokinių) savijautą, sveikatą, elgesį, veiklą pailgintos dienos grupėje.

22. Tėvai (globėjai, rūpintojai):

22.1. gali savo vaikams parinkti grupės lankymo trukmę;

22.2. apie vaiko nedalyvavimą pailgintos grupės veikloje tą pačią dieną informuoja

pailgintos grupės auklėtoją;

22.3. atsakingi už vaikų saugumą grįžtant į namus po pailgintos grupės veiklos.

23. Pailgintos dienos grupės veiklos priežiūrą vykdo direktoriaus pavaduotojas ugdymui, kuruojantis šią veiklą.

**IV SKYRIUS**

**FINANSAVIMAS**

24. Darbo užmokestis pailgintos grupės auklėtojams mokamas iš savivaldybės biudžeto.

25. Ugdymo priemonės įsigyjamos iš mokyklos lėšų.